Zimné olympijské hry 2014

XXII. zimné olympijské hry sa konali od 7. do 23. februára 2014 v ruskom meste Soči. Najúspešnejšou krajinou v medailovej bilancií sa stalo domáce Rusko, ktoré získalo 13 zlatých, 11 strieborných a 9 bronzových medailí. Slovensko získalo jednu zlatú medailu vďaka Anastasii Kuzminovej a v hodnotení krajín tak obsadilo 21. miesto.

Hlasovanie

Zoznam športov 
Počas XXII. Zimných olympijských hier sa súťažilo v 15 zimných športoch v 98 disciplínach v roku 2014:

  Alpské lyžovanie (10)
  Biatlon (11)
  Boby (3)
  Beh na lyžiach (12)  Curling (2)
  Krasokorčuľovanie (5)
  Akrobatické lyžovanie (10)
  Ľadový hokej (2)  Sánkovanie (4)
  Severská kombinácia (3)
  Šortrek (8)
  Skeleton (2)  Skoky na lyžiach (4)
  Snowboarding (10)
  Rýchlokorčuľovanie (12)

Kalendár 
Nasledujúci kalendár zobrazuje časové rozdelenie športových disciplín na ZOH 2014 v Soči. Modré podfarbenie pri športe v daný deň znamená, že v disciplíne sa súťažilo, ale neuskutočnila sa žiadna finálová disciplína. Žlté podfarbenie značí finálové zápolenie v daný deň. Ružové podfarbenie značí exhibičné, nesúťažné predstavenie. Číslo udáva počet finálových disciplín.

Športoviská 

Vďaka špecifickým geografickým a klimatickým podmienkam v mieste konania olympijských hier sa prvýkrát v histórii konali Zimné olympijské hry v subtropickom klimatickom pásme. Hlavnou výhodou je relatívne malá vzdialenosť medzi olympijskou dedinou a športoviskami a medzi jednotlivými športoviskami. Tie sú rozdelené do dvoch oblastí, tzv. klastrov - pobrežného a horského.

Pobrežný klaster 
Pobrežný klaster () sa rozprestiera na pobreží Čierneho mora v Imeretinskej nížine, v časti mesta Soči, ktorá sa nazýva „Adler“. Bol tu vybudovaný nový olympijský komplex, ktorý zahŕňa okrem športových štadiónov aj budovy tlačového a televízneho centra, výstavných pavilónov, olympijskej dediny a hotelových komplexov. 

Základ takzvaného „Olympijského parku“ tvorí šesť štadiónov:
 Olimpijskij stadion Fišt
 Ledovyj dvorec Boľšoj
 Ledovaja arena Šajba
 Kiorlingovyj centr Leďanoj kub
 Dvorec zimnego sporta Ajsberg
 Koňkobežnyj centr Adler-Arena

Olympijský park v Soči je najkompaktnejší v celej histórii Zimných olympijských hier. Všetky športoviská je možné obísť pešo za necelých 20 minút. V centre parku sa nachádza Medailové námestie, na ktorom budú prebiehať ceremónie odovzdávania olympijských medailí.

Horský klaster 
Športoviská horského klastra () sú vzdialené iba  od Olympijského parku. Tu prebehli súťaže pod holým nebom. Súčasťou horského klastra sú:
 Komplex sorevnovanij po lyžnym gonkam i biatlonu Laura
 Roza Chutor
 Komplex tramplinov Russkie Gorki

Okrem športovísk je v horskom klastri aj mediálna dedina, olympijská dedina a hotelové zariadenia.

Maskoti 

Maskotmi ZOH 2014 sú tri zvieratá – leopard snežný, zajačica a biely medveď. Prvýkrát v histórii boli maskoti vybraní hlasovaním verejnosti. Verejnosti boli návrhy predstavené 7. februára 2011. 26. februára 2011 boli zverejnené výsledky hlasovania.

Zúčastnené krajiny 
Zimných olympijských hier sa zúčastňujú športovci 88 národných organizácií. V zátvorkách je uvedený počet účastníkov.

 Albánsko (2)
 Americké Panenské ostrovy (1)
 Andorra (6)
 Argentína (7)
 Arménsko (4)
 Austrália (61)
 Azerbajdžan (4)
 Belgicko (7)
 Bielorusko (24)
 Bermudy (1)
 Bosna a Hercegovina (5)
 Brazília (13)
 Britské Panenské ostrovy (1)
 Bulharsko (18)
 Cyprus (2)
 Česko (85)
 Čierna Hora (2)
 Čile (6)
 Čína (66)
 Dánsko (12)
 Dominika (2)
 Estónsko (24)

 Filipíny (1)
 Fínsko (103)
 Francúzsko (105)
 Grécko (7)
 Gruzínsko (4)
 Holandsko (41)
 Hongkong (1)
 Chorvátsko (11)
 India (3)
 Irán (5)
 Island (5)
 Izrael (5)
 Írsko (5)
 Jamajka (2)
 Japonsko (113)
 Kajmanie ostrovy (1)
 Kanada (221)
 Kazachstan (52)
 Kirgizsko (1)
 Kórejská republika (71)
 Libanon (2)
 Lichtenštajnsko (4)

 Litva (9)
 Lotyšsko (58)
 Luxembursko (1)
 Macedónsko (3)
 Maďarsko (16)
 Malta (1)
 Maroko (2)
 Mexiko (1)
 Moldavsko (4)
 Monako (5)
 Mongolsko (2)
 Nemecko (153)
 Nepál (1)
 Nový Zéland (15)
 Nórsko (134)
 Pakistan (1)
 Paraguaj (1)
 Peru (3)
 Poľsko (59)
 Portugalsko (2)
 Rakúsko (130)
 Rumunsko (24)

 Rusko (226)
 San Maríno (2)
 Slovensko (62)
 Slovinsko (66)
 Spojené štáty (230)
 Srbsko (8)
 Španielsko (20)
 Švajčiarsko (168)
 Švédsko (106)
 Tadžikistan (1)
 Taiwan (3)
 Taliansko (113)
 Thajsko (2)
 Togo (2)
 Tonga (1)
 Turecko (6)
 Ukrajina (43)
 Uzbekistan (3)
 Veľká Británia (56)
 Venezuela (1)
 Východný Timor (1)
 Zimbabwe (1)

Referencie

Pozri aj 
 Slovensko na Zimných olympijských hrách 2014
 Zimné paralympijské hry 2014

Iné projekty

Externé odkazy 
 Oficiálna webstránka   
 Oficiálna webstránka MOV  

 
Zimné olympijské hry
Šport v 2014
OH
2014 v Rusku